《咏手二首》
唐代·赵光远

妆成皓腕洗凝脂，背接红巾掬水时。薄雾袖中拈玉斝，

斜阳屏上撚青丝。唤人急拍临前槛，摘杏高揎近曲池。

好是琵琶弦畔见，细圆无节玉参差。

撚玉搓琼软复圆，绿窗谁见上琴弦。慢笼彩笔闲书字，

斜指瑶阶笑打钱。炉面试香添麝炷，舌头轻点贴金钿。

象床珍簟宫棋处，拈定文楸占角边。

作者简介：赵光远，华州刺史骘之子，不第而没。光化中，韦庄奏赠官。